Теракот може да бъде открит в най-различни керамични изделия, в това число съдове и дори бижута. Най-често обаче той се използва за изработката на плочки, които могат да бъдат използвани за подови покрития или стенни облицовки.
В днешно време можете да откриете огромно разнообразие от видове плочки, в това число и такива с противоплъзгаща повърхност, които са най-подходящи за облицовки в банята.
Можете да използвате този материал и за облицовки на кухня или на тераса, но е важно да подберете подходящия модел, който притежава необходимата устойчивост на механични въздействия и атмосферни влияния.
Предимството на тези плочки е, че в случай на повреда, поправката им се осъществява изключително лесно, без да се налага да подменяте цялостно подовата настилка.